Mae **Ethan Kwame Colm Raymond Ampadu** (ganed 14 Medi 2000) yn chwaraewr pêl-droed rhyngwladol dros Gymru sy'n chwarae hefyd i glwb Chelsea. Mae'n chwarae gan amlaf mewn safle canol cae amddiffynnol, ond gall hefyd chwarae fel amddiffynnwr canol.

Mae'n fab i'r cyn-chwaraewr pêl-droed proffesiynol Kwame Ampadu. Chwaraeodd ei gem gyntaf dros Gymru ym mis Tachwedd 2017.

Gyrfa glwb
----------

### Dinas Caerwysg

Yn enedigol o Gaerwysg, Dyfnaint, roedd Ampadu yn perthyn i academi ieuenctid Dinas Caerwysg. Ar 9 Awst 2016, pan oedd yn 15 blwydd 10 mis a 26 diwrnod, chwaraeodd gyntaf yn rownd agoriadol cystadleuaeth Cwpan Cynghrair Lloegr yn erbyn Brentford ym  Mharc St James, gan chwarae 120 munud llawn yn y fuddugoliaeth o 1–0. Cafodd ei enwi'n seren y gem, ac ef oedd chwaraewr ieuengaf y clwb erioed, yn torri record Cliff Bastin a oedd wedi sefyll ers 87 o flynyddoedd. Wythnos yn ddiweddarach, chwaraeodd ei gem gynghrair gyntaf, pan drechwyd Caerwysg adref o 1-0 yn erbyn Tref Crawley yng Ail Adran Cyngrair Bel-droed Lloegr.

### Chelsea

Ar 1 Gorffennaf 2017, arwyddodd Ampadu gytundeb gyda Chelsea, clwb yn Uwch-Gynghrair Lloegr.

Ar 20 Medi, chwaraeodd Ampadu ei gem gyntaf i Chelsea mewn gem drydedd rownd yng Nghwpan Cynghrair Lloegr yn erbyn Nottingham Forest, gan ddod ymlaen ar ôl 55 munud yn lle Cesc Fàbregas. Gyda hynny, daeth Ampadu yn y cyntaf a oedd wedi'i eni yn y 2000au i chwarae i Chelsea. Yn 17 blwydd a 6 diwrnod, ef hefyd oedd yr ieuengaf i chwarae i'r clwb er dros ddegawd. Ar 12 Rhagfyr, chwaraeodd ei gem gyntaf i Chelsea yn yr Uwch-Gynghrair, pan ddaeth ymlaen fel eilydd yn erbyn Huddersfield Town ar ôl 80 munud.

Gyrfa ryngwladol
----------------

Mae Ampadu yn chwarae pêl-droed rhyngwladol i dim cenedlaethol Cymru. Gallai hefyd fod wedi chwarae i Loegr, Gweriniaeth Iwerddon neu Ghana.

Ar 26 Mai 2017, pan oedd yn 16 oed, cafodd Ampadu ei alw i garfan Cymru wrth iddynt baratoi ar gyfer gem ragbrofol ar gyfer Cwpan y Byd 2018, a hynny yn erbyn Serbia. Cafodd ei alw eto ar 1 Tachwedd ar gyfer gemau cyfeillgar yn erbyn Ffrainc a Panama, a chwaraeodd am y tro cyntaf ar 10 Tachwedd yn Stade de France, pan ddaeth i'r cae fel eilydd i Joe Ledley ar ôl 63 o funudau. Enillodd y Ffrancwyr o 2–0.

Cyfeiriadau
-----------

1. ↑  "Exeter City 1–0 Brentford". BBC Sport. 9 Awst 2016. Cyrchwyd 10 Awst 2016.
2. ↑  "Exeter City 1–0 Brentford". BBC Sport. 9 Awst 2016. Cyrchwyd 11 Tachwedd 2017.
3. ↑  @officialecfc (9 Awst 2016). "15-year-old Ethan Ampadu wins the man-of-the-match award on his full debut for the club. Well done, Ethan!" (Trydariad) (yn Saesneg) – drwy Twitter.
4. ↑  "Exeter City vs Brentford: Ethan Ampadu to become Exeter City's youngest ever player". ExeterExpressandEcho.co.uk. 9 Awst 2016. Archifwyd o'r gwreiddiol ar 10 Awst 2016. Unknown parameter `|deadurl=` ignored (help)
5. ↑  Abbandonato, Paul (10 Awst 2016). "The 15-year-old wonderkid England want to poach has just become big news". Wales Online.
6. ↑  "Exeter City 0–1 Crawley Town". BBC Sport. 16 Awst 2016. Cyrchwyd 11 Tachwedd 2017.
7. ↑  "Chelsea 5–1 Nottingham Forest". BBC Sport. 20 Medi 2017. Cyrchwyd 20 Medi 2017.
8. ↑  "Ethan Ampadu becomes youngest Chelsea player in over a decade". Goal. 20 Medi 2017.
9. ↑  "Huddersfield Town 1–3 Chelsea". BBC Sport. 12 Rhagfyr 2017. Cyrchwyd 21 Rhagfyr 2017.
10. ↑  Rogers, Gareth (7 Ebrill 2016). "Why Man Utd target Ethan Ampadu chose Wales over England". *WalesOnline.co.uk*.
11. ↑  "Ethan Ampadu: Exeter City youngster included in Wales squad". BBC Sport. Cyrchwyd 26 Mai 2017.
12. ↑  Byrom, David (1 Tachwedd 2017). "Chelsea starlet Ethan Ampadu included in Wales squad for Tachwedd friendlies". Devon Live. Cyrchwyd 11 Tachwedd 2017.
13. ↑  "France 2–0 Wales". BBC Sport. 10 Tachwedd 2017. Cyrchwyd 11 Tachwedd 2017.